Eesti Õdede Liidus on ligikaudu 4000 toredat, südikat ja teotahtelist õde ning hooldustöötajat. Koos oleme tugevamad, saame üksteist toetada ja üksteiselt õppida. Liidu eesmärk on muuta Eesti tervishoid inimkeskseks, et hoitud oleksid nii patsiendid kui ka tervishoiutöötajad.
#000001
Õdede liidus saad kaasa rääkida õenduse tuleviku kujundamisel, kuid soovi korral võid ka lihtsalt nautida erinevaid hüvesid ja liikmesoodustust mitmetes spaades ja spordiklubides või koguda elamusi meie ühisüritustel. Mida rohkem ise panustad, seda rohkem kogemusi ja teadmisi saad. Meie toetajatega saad tutvuda siin.
#000003
Eesti Õdede Liidu liikmeks on oodatud õed, eriõed, kutsega hooldustöötajad ja nende erialade (üli)õpilased. Iga õdede liidu liige saab kuuluda ühte EÕL-i seltsingusse, mille kohta tehakse märge liikmeregistrisse. EÕL-i liige võib kuuluda ka teistesse kutse- ja erialaliitudesse.
#000004
Õdede liitu kuulumiseks tuleb täita EÕL-i põhikirja, austada oma tööd ja kolleege ning tasuda liikmemaksu. Liikmetasude eest arendab õdede liit meie kutse- ja erialasid ja kaitseb ametiühinguna liikmete õigusi ja pakub liikmetele juriidilist nõu. Eelarvelisi otsuseid teeb õdede liidu volikogu, eelarve tulude ja kulude ülevaade on kõigile liikmetele kättesaadav meie siseveebis.
#000005
Kirjeldatud liikmete õigused ja kohustused tuginevad Eesti Õdede Liidu põhikirjale, millega saab tutvuda siin.
#000006